15 में से 14 वार्डों में से मोहल्ला समितियों का गठन किया
भास्कर संवाददाता|नसरुल्लागंज
नगर परिषद ने नगर के 15 वार्डों में से 14 वार्डों में मोहल्ला समितियों का गठन कर समिति के सचिवों का एक दिवसीय प्रशिक्षण दिया। प्रशिक्षण के समापन में नगर परिषद अध्यक्ष अनिता राजेश लखेरा ने कहा कि मोहल्ला समितियों से जन सहयोग परिषद को मिलेगा।
इससे हम विकास की गति तेज कर पाएंगे। वार्ड एक में कर्तव्य, दो में समाधान, तीन में तिलक, चार में लक्ष्य, पांच में समर, 6 में परवाज, सात में शिव साधना, आठ में एकता, नौ में शिशिर जी, दस में आदर्श, बारह में मां गायत्री, तेरह में सांई, चौदह में संकल्प व वार्ड क्रमांक पंद्रह में सरोकार नाम से मोहल्ला समितियों का गठन 30 नवंबर को किया गया।
प्रशासनिक कारणों के चलते वार्ड क्रमांक 11 में समिति का गठन नहीं हो पाया है। प्रशिक्षण में भाजपा मंडल महामंत्री राजेश लखेरा, पार्षद भाग्यश्री सोनी, मेहरवान सिंह, नरेंद्र महेश्वरी, शमीम खान, सोनू पटेल के अतिरिक्त समिति अध्यक्ष प्रबल अग्रवाल, रघुवीर पंवार, सामाजिक न्याय परियोजना के ब्लॉक समन्वयक नारायण पंवार सहित 12 समितियों के सचिव प्रशिक्षण में उपस्थित थे।
सचिवों को दिया प्रशिक्ष्रण
bho_Deva mar_Deva hin_Deva hin_Deva hin_Deva hin_Deva